# Piper Laurie

Rosetta Jacobs, més coneguda com a Piper Laurie (Detroit, 22 de gener de 1932 - Los Angeles, 14 d'octubre de 2023), fou una actriu estatunidenca.
El seu pare era un immigrant polonès que es dedicava a la venda de mobles. La seva mare era nord-americana d'origen rus. Quan va tenir sis anys, la família es va traslladar a Los Angeles (Califòrnia). Laurie era una nena atractiva, amb una vistosa cabellera vermella, però era molt tímida. Per això, els seus pares la van enviar a classes de dicció. Amb el temps va anar també a classes d'interpretació en una escola local d'actuació.
Quan Laurie va complir 17 anys, els Estudis Universal es van fixar en ella i van firmar un contracte. Amb aquest motiu va adoptar Piper Laurie com a nom artístic. El 1950 va anar seleccionada per a la seva primera pel·lícula, Louisa, on va coincidir amb Ronald Reagan, amb el que va establir una bona amistat. Poc després va actuar a la seva segona pel·lícula, aquesta vegada amb Tony Curtis, actor amb qui faria més endavant diverses pel·lícules més. Laurie va fer seguidament altres films per a la Universal. No obstant això, l'estudi l'encasellava al paper de jove atractiva, ingènua, i amb poc cap, i no li oferien papers en els quals pogués demostrar els seus dots d'interpretació. Encara que amb una paga setmanal de dos mil dòlars estava molt ben retribuïda, Laurie es va cansar finalment, i va comunicar al seu agent que abandonava el seu treball en la Universal, sense importar-ne les conseqüències.
Just als 20 anys es realitza el primer Miss univers 1952 i ella és qui corona a la guanyadora, la finlandesa Armi Kuusela. La van triar a ella per ser la icona de la bellesa aleshores.
Finalment Laurie va poder marxar sense més inconvenients i es va traslladar a Nova York per reiniciar els seus estudis d'interpretació. Alhora va actuar en programes de televisió en directe. El 1957 va rebre una oferta interessant per a una pel·lícula, cosa que la va portar de nou al cinema. La seva veritable oportunitat va sorgir el 1961, quan va interpretar l'amiga invàlida de Paul Newman a la cinta clàssica The Hustler. Va ser nominada a l'Oscar a la millor actriu secundària. En aquella època Laurie Es va casar i quan no rebia ofertes interessants es retirava a casa seva, a Woodstock, a prop de Nova York, on es dedicava a les tasques domèstiques i a la seva filla.
El 1965 va ser Laura a la producciòn novaiorquesa d’El zoo de vidre de Tennessee Williams compartint cartell amb Maureen Stapleton.
També va començar a recordar els seus temps en televisió i va anar acceptant al llarg de les següents dècades un nombre creixent de papers en pel·lícules i minisèries de televisió, fins a l'extrem que en la seva carrera haurà aparegut a tantes produccions per al cinema com per a la televisió.
El 1976 Laurie va acceptar un paper a la pel·lícula Carrie, protagonitzada per Sissy Spacek. Va encarnar la mare religiosa i excèntrica d'una jove tímida i amb problemes psíquics. Per la seva interpretació va obtenir la seva segona nominació a l'Oscar a la millor actriu secundària. La seva tercera nominació la va aconseguir el 1986 pel seu paper de mare de la jove sordmuda a Fills d'un déu menor. El mateix any va guanyar un Emmy per la seva interpretació al telefilm Promise, amb James Garner.
Laurie es va divorciar el 1981 i no va tornar a casar-se. Es va traslladar amb la seva filla al sud de Califòrnia.

## Filmografia

Les seves pel·lícules més destacades són:

### Cinema

| Any | Títol | Paper | Notes |
| 1950 | Louisa | Cathy Norton | |
| 1950 | The Milkman | Chris Abbott | |
| 1951 | Francis Goes to the Races | Frances Travers | |
| 1951 | The Prince Who Was a Thief | Tina | |
| 1952 | Has Anybody Seen My Gal? | Millicent Blaisdell | |
| 1952 | Son of Ali Baba | Princesa Azura of Fez/Kiki | |
| 1952 | No Room for the Groom | Lee Kingshead | |
| 1953 | The Golden Blade | Khairuzan | |
| 1953 | The Mississippi Gambler | Angelique 'Leia' Dureau | |
| 1954 | Johnny Dark | Liz Fielding | |
| 1954 | Dangerous Mission | Louise Graham | |
| 1954 | Dawn at Socorro | Ballarina | |
| 1955 | No em porto malament (Ain't Misbehavin') | Sarah Bernhardt Hatfield | |
| 1957 | Until They Sail | Delia Leslie Friskett | |
| 1955 | Senyals de fum (Smoke Signal) | Laura Evans | |
| 1961 | The Hustler | Sarah Packard | Nominada − Oscar a la millor actriu Nominada − BAFTA a la millor actriu |
| 1976 | Carrie | Margaret White | Nominada − Oscar a la millor actriu secundària Nominada − Globus d'Or a la millor actriu secundària |
| 1977 | Ruby | Ruby Claire | |
| 1978 | Rainbow | Ethel Gumm, Mother | |
| 1979 | Tim | Mary Horton | |
| 1981 | The Bunker | Magda Goebbels | Nominada − Primetime Emmy a la millor actriu en sèrie o especial |
| 1983 | St. Elsewhere | Fran Singleton | |
| 1984 | Terror in the Aisles | | |
| 1985 | Return to Oz | Tia Em | |
| 1985 | Toughlove | Darlene Marsh | Telefilm |
| 1986 | Children of a Lesser God | Mrs. Norman | Nominada − Oscar a la millor actriu secundària |
| 1986 | Promise | Annie Gilbert | Nominada − Globus d'Or a la millor actriu secundària en sèrie, minisèrie o telefilm Nominada − Primetime Emmy a la millor actriu en sèrie o especial |
| 1988 | Cita amb la mort (Appointment with Death) | Emily Boynton | |
| 1988 | Tiger Warsaw | Frances Warsaw | |
| 1989 | Si els somnis es fessin realitat (Dream a Little Dream) | Gena Ettinger | |
| 1991 | Other People's Money | Bea Sullivan | |
| 1992 | El pes de la corrupció (Storyville) | Constance Fowler | |
| 1992 | Twin Peaks: Fire Walk with Me | Catherine Martell | Escenes esborrades |
| 1993 | Wrestling Ernest Hemingway | Georgia | |
| 1993 | Trauma | Adriana Petrescu | |
| 1995 | Creuant l'obscuritat (The Crossing Guard) | Helen Booth | |
| 1995 | The Grass Harp | Dolly Talbo | |
| 1995 | Fighting For My Daughter | Judge Edna Burton | Telefilm |
| 1997 | A Christmas Memory | Jennie | |
| 1997 | Dean Koontz's Intensity | Miriam Braynard | Telefilm |
| 1998 | The Faculty | Mrs. Karen Olson | |
| 2004 | Eulogy | Charlotte Collins | |
| 2006 | The Dead Girl | mare d'Arden | |
| 2006 | Cold Case | Rose Collins | Episodi: "Best Friends" |
| 2007 | Hounddog | Grammie | |
| 2008 | Saving Grace | Marta | |
| 2009 | Another Harvest Moon | June | |
| 2010 | Hesher | Madeleine Forney | |

### Televisió

| Any | Títol | Paper | Notes |
| 1960-1963 | The United States Steel Hour | Edna Cartey | 2 episodis |
| 1963 | Naked City | Mary Highmark | Episodi: "Howard Running Bear Is a Turtle" |
| 1980 | Skag | Jo Skagska | 6 Episodis |
| 1983 | The Thorn Birds | Anne Mueller | 3 episodis Nominada − Globus d'Or a la millor actriu secundària en sèrie, minisèrie o telefilm Nominada − Primetime Emmy a la millor actriu secundària en minisèrie o telefilm |
| 1983 | St. Elsewhere | Fran Singleton | 3 episodis Nominada − Primetime Emmy a la millor actriu secundària en sèrie dramàtica |
| 1985 | Murder, She Wrote | Peggy Shannon | Episodi: "Murder at the Oasis" |
| 1985 | Hotel | Jessica | Episodi: "Illusions" |
| 1985 | The Twilight Zone | Tia Neva | Episodi: "The Burning Man" |
| 1986 | Matlock | Claire Leigh | Episodi: "The Judge" |
| 1989 | La Bella i la Bèstia (Beauty and the Beast) | Mrs. Davis | Episodi: "A Gentle Rain" |
| 1990-1991 | Twin Peaks | Catherine Martell / Mr. Tojamura | 27 episodis Globus d'Or a la millor actriu secundària en sèrie, minisèrie o telefilm Nominada − Primetime Emmy a la millor actriu en sèrie dramàtica (1990-91) |
| 1994 | Traps | Cora Trapchek | 5 episodis |
| 1994 | Frasier | Marianne | Episodi: "Guess Who's Coming to Breakfast" |
| 1995-1996 | ER | Sarah Ross | 2 episodis |
| 1996 | Diagnosis Murder | A.D.A. Susan Turner | Episodi: "The ABC's of Murder" |
| 1997 | Touched by an Angel | Annie Doyle | Episodi: "Venice" |
| 1999 | Frasier | Mrs. Mulhern | Episodi: "Dr. Nora" Nominada − Primetime Emmy a la millor actriu en sèrie còmica |
| 2000 | Will & Grace | Sharon | Episodi: "There But for the Grace of Grace" |
| 2001 | Law & Order: Special Victims Unit | Dorothy Rudd | Episodi: "Care" |
| 2004 | Dead Like Me | Nina Rommey | Episodi: "Forget Me Not" |
| 2005 | Cold Case | Rose 2005 | Episodi: "Best Friends" |

## Referències

* ↑ Michel Bracquart, Le Vrai Nom des repartiment, M.A. éditions, 1989 ISBN 2866764633
* ↑ imdb. Piper Laurie > Biography (en anglès). imdb.
* ↑ the New York Times. Piper Laurie (en anglès). the New York Times.
* ↑ The New York Times. Piper Laurie, premis (en anglès). The New York Times.
* ↑ The New York Times. Piper Laurie, filmografia (en anglès). The New York Times.